kardosdrur/scandi-wiki huggingface dataset:
Damnation

Damnation er det syvende studiealbum fra det svenske progressiv dødsmetal-band Opeth, udgivet 22. april 2003 som en fortsættelse af albummet Deliverance som blev indspillet på samme tid men udgivet året før. Albummet var en radikal ændring fra bandets typiske dødsmetal-lyd, og indeholdt i stedet blødere, 1970'er-inspireret progressiv rock. Albummet fik positive anmeldelser og øgede bandets popularitet forud for udgivelsen af live-dvd'en Lamentations i 2004.

Damnation var det første af Opeths, som nåede Billboard Top 200 med en placering som nr. 192. Det blev også nr. 14 på Top Independent Albums-listen. Windowpane var eneste single fra albummet og fik indspillet en tilhørende musikvideo i reduceret længde. Albummet blev ligesom flere af bandets andre udgivelser produceret af Steven Wilson, som også bidrog med støttevokal og keyboard, og var medforfatter på en sang, "Death Whispered a Lullaby". Mikael Åkerfeldt dedikerede Deliverance og Damnation til sin bedstemor, som var blevet dræbt i et biluheld under indspilningsperioden.

Omkvædet til "To Rid the Disease" er taget fra sangen "Mordet i Grottan" fra Mikael Åkerfeldts sideprojekt Sörskogen.

Spor 
Alle sange skrevet af Mikael Åkerfeldt. Tekster til "Death Whispered a Lullaby" skrevet af Steven Wilson.
 "Windowpane" – 7:45
 "In My Time of Need" – 5:50
 "Death Whispered a Lullaby" – 5:50
 "Closure" – 5:16
 "Hope Leaves" – 4:30
 "To Rid the Disease" – 6:21
 "Ending Credits" – 3:40
 "Weakness" – 4:10

Referencer

Eksterne henvisninger 
 Officiel Opeth-hjemmeside
 

Opeth-album
Album fra 2003
Rudolf Kolbeck

Oberstløjtnant af reserven dr. odont. Rudolf Kolbeck (24. marts 1889 – 12. september 1965) var en tysk officer under 2. verdenskrig.

Rudolf Kolbeck blev den 22. februar 1944 dekoreret med Jernkorsets Ridderkors med egeløv for sin gentagne heltemodige indsats som chef for den 212. infanteridivisions grenadérregiment 316 ved Leningradfronten: Divisionen lå ved årsskiftet 1943/44 nordøst for Tsjudovo, og regimentet virkede under den sovjetiske offensiv ved Volkhov-floden gentagne gange som bølgebryder. Under disse kampe udviste Rudolf Kolbeck fremragende lederevner og blev hædret herfor.

Rudolf Kolbeck endte sin karriere i den tyske værnemagt som oberst af reserven.

Referencer 
 Schaulen, Fritjof. Eichenlaubträger 1940 – 1945, Band II (2004). Pour le Mérite. . 

Officerer fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Modtagere af Æreskorset
Personer fra Regensburg
Tørvelavning

Plantesamfund med Næbfrø, Soldug eller Ulvefod på vådt sand eller blottet tørv er plantesamfund der opstår på vådt sand eller vådt blottet tørv hvor en række af betingelserne for dannelse af en Højmose er opfyldt, specielt skal der være stor tilgang af regnvand, mangel på kalk og mangel på biologisk brugbart kvælstof – altså et vådt men næringsfattigt miljø.

Biotopen, der også kaldes Tørvelavning afviger dog fra højmosen i arealmæssigt udbredelse, der er typisk tale om mindre områder, og mængden af tørvemos. Højmosen består primært af et op til mange meter tykt lag af tørvemos, mens der i denne biotop kan være fuldstændigt fravær af tørvemos, eller tørvemosset kan forekommer i mindre omfang. En anden forskel er at højmosen dannes over 100'er eller 1000'er af år, mens denne biotop kan være ganske kortlivet, helt ned til få år i visse tilfælde.

Biotopen er også væsentlig mere artsfattig end den i forvejen artsfattige højmose, f.eks. mangler enhver form for træer og buske, herunder lyng og tranebær. Endelig er forekomsten på vådt sand ikke mineralfattig som højmosen.
 
Tørvelavning er betegnelsen for en naturtype i Natura 2000-netværket, med nummeret 7150.

Eksempler på Naturtypen 
Biotopen er almindelige i klit-sø området bag Råbjerg Mile, men forekommer hist og her i klitområder i Jylland og Nord-Sjælland. Ses desuden i tørvemoser hvor tørvegravningen er oghørt for nylig, f.eks. visse steder i Lille Vildmose.

Se også 
 Fattigkær
 Mose

Eksterne henvisninger 

 Tørvelavning på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Weißensberg

Weißensberg er en kommune i Landkreis Lindau, i regierungsbezirk Schwaben, i den tyske delstat Bayern.
Den er en del af Verwaltungsgemeinschaft Sigmarszell.

Geografi 
I kommunen findes ud over Weißensberg, landsbyerne Altrehlings, Eggenwatt, Grübels, Lampertsweiler, Metzlers, Oberhof, Rehlings, Rothkreuz, Schwatzen, og Wildberg.

Historie 
Weißensberg er nævnt første gang i 1264, men allerede omkring 1000 år tidligere har der gået en vigtig romervej gennem området.

Eksterne henvisninger
Støv

Støv er det generelle navn for små faste partikler med en diameter på mindre end 0,5 millimeter. Støv opstår i Jordens atmosfære fra mange forskellige kilder såsom jord der løftes af vinden, vulkanudbrud og forurening. Støv i hjem, kontorer og andre menneskeskabte miljøer består af menneskers hudceller, planters pollen, menneskers og dyrs hår, tekstilfibre, papirfibre, mineraler fra udendørsjord og mange andre materialer som kan findes i det lokale miljø.

Fodnoter

Se også
 Atmosfærisk støv

Eksterne henvisninger 

 American Chemical Society (2009, October 29). Answering That Age-old Lament: Where Does All This Dust Come From?. ScienceDaily

Affald
Aerosoler
Bioaerosoler
Afhængighed

Begrebet "afhængighed" bruges i mange sammenhænge til at beskrive en besættelse, tvang eller et ekstremt fysisk eller psykisk behov for noget bestemt, såsom
stoffer, alkohol, pornografi, gambling (ludomani), penge, mad, computerspil eller sågar Wikipedia.
  
Afhængighedssyndrom, er i medicinsk psykiatrisk sammenhæng, en tilstand, som kan udvikle sig ved gentagen eller vedholdende brug af et psykoaktivt stof og som omfatter stærk trang til at skaffe sig stoffet. Svigtende kontrol af brugen, som i tiltagende grad kommer til at dominere i forhold til aftaler og forpligtelser. Udvikling af tolerans og abstinenssymptomer og vedvarende brug, trods erkendt skadevirkning.

Brug af begrebet "afhængighed" har spredt sig til også at omfatte psykisk afhængighed. I denne kontekst bruges det både til at beskrive erkendte problemer såsom stofmisbrug men også til at beskrive adfærd som ikke generelt anerkendes som afhængighedsproblemer, såsom tvangsspisning og andre tvangshandlinger.

Begrebet "afhængighed" bruges også somme tider til at beskrive meningsløse eller irrationelle tvanghandlinger, såsom spillelidenskab, indkøbsgalskab eller afhængighed af computer. I disse tilfælde bruges begrebet til at beskrive en tilbagevendende tvangsadfærd hvor en person benytter sig af den specifikke aktivitet på trods af skadelige konsekvenser for personen selv, hans mentale tilstand eller sociale liv og andres velfærd.

Yderligere læsning 
 
 Ornstein, C., (2005-11-14). Quitting meth pays off. LA Times.
Simon Rom Gjerø

Simon Rom Gjerø (født 7. august 1974) er en dansk sinolog og forfatter. Han har primært markeret sig ved bogudgivelser om Kina. Indtil videre har han skrevet: Made in China: A Memoir of Marriage and Mixed Babies in the Míddle Kingdom, Earnshaw Books (2021), "Kinas nyere politiske historie - 1949 til i dag" i Kinesiske Perspektiver, Gyldendal (2013), Turen går til Beijing for Politiken (2008 og 2011) og Kaldet til Kina – Danske missionærers liv og oplevelser i Manchuriet 1893-1960 for Forlaget Univers (2008). Han har desuden været brugt på TV2 og DR som kommentator i forbindelse med OL i Beijing i 2008, og har udgivet artikler i både Danmark, Kina, Norge, England, Tyskland og Australien.

Gjerø blev uddannet cand.mag i kinesisk og moderne Østasien- og udviklingsstudier fra Aarhus Universitet og Sichuan University i 2002. Han boede i Beijing fra 2003-2013.

Referencer 

Sinologer
Faglitterære forfattere fra Danmark
Dansksprogede forfattere fra Danmark
HMS Royal Alfred (1864)

Panserskibet HMS Royal Alfred var planlagt som et traditionelt træbygget linjeskib med dampmaskineri. Skibet blev påbegyndt i 1859 på et tidspunkt, hvor man i både i Frankrig og Storbritannien allerede var begyndt at bygge panserskibe, men hvor deres overlegenhed i forhold til linjeskibene endnu ikke var almindelig anerkendt. I maj 1861 stod det imidlertid klart for den britiske flådeledelse, at man var ved at blive overhalet af det franske byggeprogram, og derfor blev der truffet beslutning om at færdigbygge skibet som som panserskib. Royal Navy valgte at færdiggøre de tre Prince Consort-panserskibe og Royal Oak fra samme serie linjeskibe, og derefter ville man på basis af erfaringerne ombygge de sidste tre. Derfor lå arbejdet på Royal Alfred stille nogle år, og skibet kom til at fremstå væsentligt anderledes. Den vigtigste ændring var, at man samlede de fleste kanoner midtskibs bag kraftigt panser, en opstilling, der betegnes "centralbatteri". De kraftige 22,9 cm kanoner var anbragt i centralbatteriet, mens 17,8 cm kanonerne var opstillet for og agter, med skudfelt forud og agterud. Royal Alfred var et af de få af periodens britiske panserskibe, der fik lov til at beholde sit artilleri uændret i hele tjenestetiden. Navnet henviser til kong Alfred den Store, der regerede det engelske kongedømme Wessex i 871-99. Royal Navy havde flere skibe, der hed Alfred, men kun dette Royal Alfred.

Tjeneste 
Royal Alfred blev ved afleveringen i 1867 sendt til Halifax i Canada som flagskib for eskadren i Nordamerika. I 1869-70 var det retur i Storbritannien til eftersyn, og blev i den periode afløst af HMS Defence. I 1870-74 fortsatte tjenesten i Nordamerika, der også omfattede anløb af havne i Caribien. Royal Alfred kom tilbage til Storbritannien i 1874 og blev overført til reserven. I 1875 blev maskineriet afprøvet, og det viste sig, at skibets kedler kun ville være i stand til at præstere en fart på 7,5 knob. I stedet for at foretage en dyr reparation, valgte flådeledelsen at lægge skibet op, til det blev solgt i 1885.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
P2 (flertydig)

P2 har flere betydninger:

 P2 – dansk radiokanal
 Propaganda Due – kaldet P2-logen – en italiensk frimurerloge
Hautboist

Hautboist eller hoboist (af fr. hautbois for 'højtlydende træ') er en oboblæser;  udtrykket anvendes også forskellige steder som
fællesbenævnelse for alle militærmusikere. 

I løbet af Frederik 4.s regeringstid 1699-1730 blev korpset af hofmusikere stærkt præget af nyanskaffede træblæseinstrumenter, oboer og fagotter, og kongen satte så stor pris på det, at der ved Livgarden og Grenaderkorpset blev ansat seks skalmejeblæsere som fik titlen hoboister efter det nye hautbois-instrument.

Hundrede år igennem blev hoboist betegnelsen for medlemmer af de militære musikkorps, mens strygerne ved hoffet kaldtes hofvioloner.

Kilder 
 , bind 11, side 28 
 Nils Schiørring Musikkens Historie i Danmark, bind 1, side 323

Stillingsbetegnelser
Musikere
Hængesæk

En såkaldt hængesæk er et plantesamfund dannet af sammenfiltrede rødder og stængler, der forekommer og vokser i overfladen af en mose eller over åbent vand uden nogen forbindelse til bunden. Der er således ikke tale om de vandplanter, der vokser under vandet, eller åkander der har rødderne fast forankret i bunden, ej heller siv, dunhammer og lignende der vokser på lavt vand men har rødderne i bunden. Bestanden kan være så tæt, at man ikke aner vandet derunder. Ældre hængesække kan visse steder bære et menneskes vægt, men ikke overalt. Det kan derfor være livsfarligt at bevæge sig ud på en hængesæk, da man kan falde igennem den og derved komme ned under plantedækket.

Hængesæk er betegnelsen for en naturtype i Natura 2000-netværket, med nummeret 7140.

Plantevækst 

Planten Kærmysse optræder ofte i store bestande i hængesæk, specielt i højmosers lagg-zoner – da planten er karakteristisk kan den være med til at identificere hængesæk, men der forekommer også hængesæk uden Kærmysse.

Arter
 Kærmysse
 Tvepibet Lobelie
 Hvid Næbfrø
 Bukkeblad
 Smalbladet Kæruld

Eksempler på Naturtypen 
Biotopen er ikke ualmindelig i Danmark, specielt i sure og brunvandede moser samt i højmosers lagg-zone.

Se også 
 Fattigkær
 Mose
 Aktive højmoser (Naturtyper i Danmark)

Eksterne henvisninger 

 Hængesæk på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Jacob Fischer

Jacob Fischer (født december 1967) er autodidakt jazzguitarist.

Som 17-årig debuterede han på Copenhagen Jazz Festival. I 1992 blev han fast medlem i Svend Asmussens kvartet. 

Han har spillet i mange sammenhænge bland andet i Christina von Bülows trio og Kristian Jørgensens kvartet, og blandt andet sammen med Allan Botschinsky, Jesper Thilo, Finn Ziegler, Bob Rockwell og Radioens Big Band og i duo sammen med guitaristen Doug Raney og bassisterne Hugo Rasmussen og Mads Vinding.

Desuden har han spillet sammen med udenlandske stjerner som Art Farmer, Toots Thielemans, Lee Konitz, Gary Bartz, John Abercrombie, Scott Hamilton, Adam Nussbaum, Putte Vickman, Jan Allan og Jerry Bergonzi.

Priser 
 Sørens penge, 1987, 
 Bikubens "gule kort", 1990 
 JASA-prisen, 1992
 Ben Webster-prisen, 1996
 Palæ Bars Jazzpris, 1998
 DjangodOr-prisen for Young Performer of the Year 2001

Ekstern henvisning 
 Officiel hjemmeside

Jazzmusikere fra Danmark
Guitarister fra Danmark
Danskere i 1900-tallet
Danskere i 2000-tallet
Modtagere af Ben Webster Prisen
Andrew Cole

Andrew Alexander Cole (født 15. oktober 1971 i Nottingham, Nottinghamshire, England) er en tidligere professionel engelsk fodboldspiller. Han er bedre kendt under navnet Andy Cole (som han blev kaldt verden over i 1990’erne), men i 2000 ville han hellere være kendt som Andrew Cole.

Referencer

Eksterne henvisninger 
 BBC Profil af Andy Cole 
 Fakta om Andy Cole  på Soccebase 

Fodboldspillere fra England
Fodboldspillere fra Arsenal F.C.
Fodboldspillere fra Fulham F.C.
Fodboldspillere fra Bristol City F.C.
Fodboldspillere fra Newcastle United F.C.
Fodboldspillere fra Manchester United F.C.
Fodboldspillere fra Blackburn Rovers F.C.
Fodboldspillere fra Manchester City F.C.
Fodboldspillere fra Portsmouth F.C.
Fodboldspillere fra Birmingham City F.C.
Fodboldspillere fra Sunderland A.F.C.
Fodboldspillere fra Burnley F.C.
Fodboldspillere fra Nottingham Forest F.C.
Personer fra Nottingham
Lagg

Lagg-zonen er et bælte af mere eller mindre åbent vand der ligger rundt om en Højmose, dvs. mellem højmosen og det omgivende land. I lagg-zonen forekommer ofte hængesæk eller ellesump.

I Lagg-zonen forekommer ofte følgende plantearter
 Kærmysse
 Star
 Kæruld
 Lyse-Siv
 Bukkeblad
 Hvid Næbfrø
 Gul Iris
 Gul Iris
 Kær-svovlrod

Moser
Vådområdetyper
Vicepolitikommissær

En vicepolitikommissær er ansat i politiet.

En vicepolitikommissær var første trin i lederforløbet hos politiet og bar 3 store stjerner på skulderen. Denne grad er afskaffet per 1. maj 2014.

Politi
Titler
Andy Goram

Andrew Lewis Goram (født 13. april 1964 i Bury, Lancashire, England, død 2. juli 2022) var en professionel fodboldspiller som spillede som målmand. Han startede sin karriere i Oldham Athletic og Hibernian, men han huskes bedst for, da han spillede for Rangers i 1990’erne, da han fik tilnavnet "The Goalie". I 2001 blev han kåret som Rangers' bedste målmand nogensinde af Rangers’ fans. Han er desuden medlem af Scottish Football Hall of Fame, som han blev optaget i i 2010.

Referencer

Eksterne henvisninger 
 
 

Fodboldspillere fra England
Fodboldspillere fra Skotland
Fodboldspillere fra Coventry City F.C.
Fodboldspillere fra Elgin City F.C.
Fodboldspillere fra Hamilton Academical F.C.
Fodboldspillere fra Hibernian F.C.
Fodboldspillere fra Manchester United F.C.
Fodboldspillere fra Motherwell F.C.
Fodboldspillere fra Notts County F.C.
Fodboldspillere fra Oldham Athletic A.F.C.
Fodboldspillere fra Queen of the South F.C.
Fodboldspillere fra Rangers F.C.
Fodboldspillere fra Sheffield United F.C.
Cricketspillere fra England
Fodboldtrænere fra England
Personer fra Bury (Greater Manchester)
Medlemmer af Scottish Football Hall of Fame
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Streymin-broen

Streymin-broen, færøsk "Brúgvin um Streymin", er den eneste bro over sundet “Sundini” mellem de færøske øer Streymoy og Eysturoy. Broen ligger ved siden af bygderne Norðskáli og Oyrarbakki på Eysturoy.

Broen bliver båret af 8 betonpiller og er 220 meter lang, 9,5 meter bred, sejlhøjden 17 meter og sejlrenden 25 meter bred. De to kørebaner er tilsammen 9,5 meter bred og på begge sider er der 1 meter brede fortove.
Brobyggeriet startede i marts 1971 og den blev indviet den 30. oktober 1973 . Den 1. nov. 2013 fyldte broen 40 år . Det var byggefirmaet E. Pihl & Søn, som stod for arbejdet af den 13 millioner kroner dyre bro. Broen bliver hvert 5 år kontrolleret for eventuelle skader. Brobyggeriet var det første led i at gøre det færøske vejnet uafhængig af færger.

Bygninger, konstruktioner og anlæg på Færøerne
Eysturoy
Streymoy
Bjælkebroer
Transport på Færøerne
Benjamin Kitter

Benjamin Kitter (født 25. april 1975) er en dansk skuespiller.

Kitter er uddannet på Statens Teaterskole i 2005.

Efter endt uddannelse var han en del af det faste ensemble på Det Kongelige Teater 2005-07. Sidenhen freelance samme sted. På Det Kongelige har han bl.a. spillet roller som Prins Florizel i William Shakespeares Vintereventyret (2005), forfatteren i Like a virgin (2006) samt i Tartuffe (2007) og Håndværkerne (2008).

På Café Teatret har han medvirket i MADY.BABY (2009) og Pee Pee Paradise (2008) – og på Camp X har han bl.a. spillet i Shopping (2008).

Han har desuden medvirket i flere Radio Drama Live produktioner – bl.a. Klodernes Kamp og Om Tommy.

På TV har han spillet i Mothers and Daughters og i Album (2008).

Han er også at finde som dansk stemme til bl.a. Esteban Ramírez i Disney Channels Zack og Cody's Søde Hotelliv.

Han er søn af Bjarne Kitter og sønnesøn af parodisten Peter Kitter.

Filmografi

Film

Tegnefilm 
 Young Justice - Superboy
 Ultimate Spider-Man - Iron Man
 Marvel's Avengers Assemble - Iron Man, Justin Hammer
 Hulk and the Agents of S.M.A.S.H. - Iron Man
 Popples - Coach LoudlyGravity Falls -'' Gamle McGucket

Eksterne henvisninger 
 

Skuespillere fra Danmark
Oyrarbakki

Oyrarbakki (dansk Ørebakke) er en færøsk bygd på Eysturoys vestkyst, som ligger syd for den 220 meter lange bro Brúgvin um Streymin over det 40 km lange sund Sundini til Færøernes hovedø Streymoy. Bygden er siden 2005 en del af den nye Sunda kommuna. Skolen er fra 1969 og i 1973 blev 7 kommuner enige om at samle alle deres elever i Oyrarbakki skole, som i dag har 120 elever.

Den første bosætning i Oyrarbakki var i 1924, og er den yngste bosætning i kommunen. Helt frem til midten af det 20. århundrede var der kun få landbrug og enkelte fiskere. Særlig efter at broen blev færdig er der bygget mange nye huse, og bygden er blevet hjemsted og midtpunkt for Sunda Kommune.

Eksterne henvisninger 
 Kommunens hjemmeside 
 Faroeislands.dk
 Felagsskúlin á Oyrarbakka 
 

 

Byer på Færøerne
Eysturoy
Informationsspecialist

Person, der er uddannet i informationsvidenskab. Betegnelsen bruges i dag ofte om bibliotekarer og nogle gange om forskningsbibliotekarer. 

I et stillingsopslag ved Det kongelige Bibliotek januar 2009 skrives bl.a.: "De nødvendige kvalifikationer er:

uddannelse på mindst bachelorniveau fra et universitet eller fra Danmarks Biblioteksskole samt

afsluttet eller påbegyndt overbygningsuddannelse i biblioteksrelevante emneområder ved IT-Universitetet"

Biblioteks- og informationsvidenskab
Andreas Weidenhaupt

Andreas Weidenhaupt (13. august 1738 i København – 26. april 1805) var dansk billedhugger.

Weidenhaupt, der var søn af sværdfeger Joh. Chr. Weidenhaupt og Catharina Maria født Westphal, var født i København 13. august 1738; da han havde Lyst til billedhuggerkunsten, blev han elev af Pezold og Saly (1750), besøgte Kunstakademiet, vandt 1758 begge sølvmedaljer, 1759 den mindre og 1760 den store guldmedalje for opgaven Moses findes af Faraos Datter. Efter at maleren Peter Als var vendt hjem fra udlandet, fik Weidenhaupt rejsestipendium og tog 4. september 1762 til Paris, hvor han fik adgang til Akademiet, og hvor han desuden studerede under billedhuggeren Augustin Pajou. Fra Paris hjemsendte han 1763 et relief, Saul, som spørger Samuel til Raads, og 1765 En siddende Vulkan i brændt Ler. Samme år rejste han til Rom, hvor han flittig studerede antikken, og hvor han udførte enkelte kopier i brændt ler efter antikker. Da hans 6-årige stipendium 1768 var udløbet, fik han penge til hjemrejsen. 8. juli 1769 blev han agreèret ved Akademiet, og 23. april 1770 blev han på en siddende Minos enstemmigt optaget som medlem.

Weidenhaupt havde særlig lagt sig efter anatomien, og 1771 blev han, ved dr. Bergers fratrædelse som lærer, professor ved Akademiet i dette fag; en anatomifigur, som han udførte 1783 efter Akademiets ønske, er blevet benyttet til den nyeste tid. Weidenhaupt, der 1773 var blevet professor ved Modelskolen, fungerede adskillige gange som Akademiets kasserer og var 1791-92 dets direktør. Han døde ugift 26. april 1805 i sin bolig på Charlottenborg. Fra Weidenhaupts ophold i Rom hidrører et studiehoved i overnaturlig størrelse af en gammel mand, et grundigt og flittigt arbejde, som tyder på, at Weidenhaupt egnede sig godt til lærer i sit fag. Hvad der i øvrigt kendes af Weidenhaupt – det er ikke meget – røber ikke noget særligt eller ejendommeligt kunstnerisk talent. Til Frihedsstøtten udførte han statuen «Agerdyrkningsflid» og relieffet Trældoms Afskaffelse; portrætterne af Krüger og Wohlert i kirurgisk Akademi stammer fra hans hånd, og gravmælet over tømmermester Boje Junge i Petri Kirkes gravkapel er ligeledes hans arbejde; desuden har han udført modellen til frontespicerelieffet på Det kongelige Teater (Frontespicen er nu i haven ved Prinsens Palæ).

Weidenhaupt er begravet på Assistens Kirkegård

Ekstern henvisning

Kilde 

Billedhuggere fra Danmark
Personer fra København
Danskere i 1700-tallet
Ansatte ved Det Kongelige Danske Kunstakademi
Personer i Dansk Biografisk Leksikon
Medlemmer af Det Kongelige Akademi for de Skønne Kunster
WrestleMania 21

WrestleMania 21 var den 21. udgave af pay-per-view-showet WrestleMania produceret af World Wrestling Entertainment. Det fandt sted 3. april 2005 fra Staples Center i Los Angeles, Californien, hvor der var 20.193 tilskuere. Det var femte gang, at WrestleMania fandt sted i det sydlige Californien. 

Showets main event var en VM-titelkamp om WWE's World Heavyweight Championship mellem den regerende verdensmester Triple H og Batista. WWE's anden VM-titel, WWE Championship, blev forsvaret umiddelbart før i en anden VM-titelkamp, hvor John "Bradshaw" Layfield satte sin titel på spil mod John Cena. 

Under showet blev Eugene angrebet af Muhammad Hassan og Daivari, og de brokkede sig over, at de ikke var med i nogen kampe ved årets WrestleMania. Hulk Hogan kom herefter op i ringen og reddede Eugene. Hulk Hogan var, sammen med bl.a. Roddy Piper, Paul Orndorff og Jimmy Hart, blevet indsat i WWE Hall of Fame aftenen inden, og dette var starten på et kortvarigt comeback til Hulk Hogan, der varede indtil han besejrede Shawn Michaels nogle måneder senere ved WWE's SummerSlam.

Resultater 

 Rey Mysterio besejrede Eddie Guerrero
 Edge besejrede Chris Jericho, Shelton Benjamin, Chris Benoit, Christian (med Tyson Tomko) og Kane i en Money in the Bank Ladder Match
 The Undertaker besejrede Randy Orton
 WWE Women's Championship: Trish Stratus besejrede Christy Hemme (med Lita)
 Kurt Angle besejrede Shawn Michaels
 Akebono besejrede Big Show
 WWE Championship: John Cena besejrede John "Bradshaw" Layfield 
 John Cena vandt dermed VM-titlen fra JBL. 
 World Heavyweight Championship: Batista besejrede Triple H (med Ric Flair)
 Batista vandt dermed VM-titlen fra Triple H. 

Wrestling
Wrestling i 2005